open-index/open-wikipedia-markdown huggingface dataset:
Maisa (Tenavat)

**Maisa** () on hahmo Charles M. Schulzin luomassa *[[Tenavat]]*-sarjakuvassa.

Silmälasipäinen Maisa on Piparminttu-Pipsan luokkatoveri, paras ystävä ja usein myös omantunnon ääni. Maisa puhuttelee Piparminttu-Pipsaa yleensä ”pomoksi” (*sir*), mihin Pipsa vastaa aina ”älä sano minua pomoksi”. Toisin kuin Piparminttu-Pipsa, Maisa on älykäs ja menestyy koulussa. Hän kuuluu Piparminttu-Pipsan baseball-joukkueeseen, vaikka hänen motivaationsa urheiluun on lähes olematon. Sekä Piparminttu-Pipsa että Maisa ovat rakastuneita Jaska Jokuseen, joka kuitenkin pitää heitä molempia vain ystävinään. Sarjan useimmista muista hahmoista poiketen Maisa kutsuu Jaska Jokusta tämän oikealla nimellä ”Jaakoksi” (*Charles*) ja suhtautuu tähän kunnioittavammin kuin useimmat muut. Monissa myöhäisissä stripeissä Piparminttu-Pipsa ja Maisa kilpailevat Jaska Jokusen suosiosta, mistä tämä on pelkästään kiusaantunut tai välinpitämätön. Hyväntahtoinen Maisa auttaa joskus Eppua tämän levittäessä sanaa suuresta kurpitsasta tai osallistuu Ressun mielikuvitusleikkeihin ensimmäisen maailmansodan lentäjäsankarista.

Piparminttu-Pipsan tavoin Maisa ei käytä mekkoa vaan pukeutuu shortseihin ja t-paitaan. *Tenavat*-animaatioissa hänen paitansa on yleensä oranssi tai punainen. Maisan silmiä ei juuri koskaan nähdä lasien vuoksi.

Maisa esiintyi *Tenavissa* ensimmäisen kerran 20. heinäkuuta 1971 ja hänet nimettiin 11. lokakuuta samana vuonna. Jo yhdessä vuonna 1968 julkaistussa tarinassa oli esiintynyt Maisaa huomattavasti muistuttanut Tuula (*Clara*) -niminen hahmo. Maisan ensimmäinen animaatioesiintyminen oli vuonna 1973 valmistuneessa televisioanimaatiossa *There's No Time for Love, Charlie Brown*. Maisa oli aluksi kuvattu Piparminttu-Pipsaa selvästi nuorempana, mutta ikäero katosi pian.

Maisa on nimetty Schulzin perhetutun Marcie Carlinin mukaan.

Monet ovat tulkinneet Piparminttu-Pipsan ja Maisan kuvaukseksi lesboparista, vaikka Schulzin piirtämät stripit eivät millään lailla tue tätä oletusta. Schulz ohitti tällaiset oletukset myös toteamalla hahmojen olevan lapsia. Tämä tulkinta hahmoista esiintyy silti usein *Tenaviin* viittaavassa populaarikulttuurissa ja erilaisissa parodioissa. Siihen on viitattu esimerkiksi televisiosarjoissa *[[Simpsonit]]*, *[[Family Guy]]* ja *[[Rillit huurussa]]*.

## Lähteet
Jason Botterill

**Jason N. Botterill** (s. 19. toukokuuta 1976) on kanadalainen pelaajauransa lopettanut jääkiekkoilija. Hän toimii NHL-seura Buffalo Sabresin toimitusjohtajana kolmen kauden ajan kesäkuuhun 2020 saakka.  Tammikuussa 2021 Seattle Kraken palkkasi Botterillin apulaistoimitusjohtajakseen. Huhtikuussa 2025 Kraken ylensi hänet joukkueen toimitusjohtajaksi.

## Pelaajaura
Botterill varattiin Dallas Starsiin  ensimmäisellä kierroksella kahdentenakymmenentenä pelaajana. Ennen ammattilaisuran alkua hän pelasi neljä vuotta Michiganin yliopistossa, jossa hän johti joukkueensa NCAA:n mestaruuteen vuonna 1996. Hän on ainoa kanadalainen, joka on onnistunut voittamaan kolme kertaa putkeen nuorten maailmanmestaruuden. Kahdeksan ammattilaisvuoden aikana Botterill pelasi 481 ammatillisessa ottelussa, joista 88 oli NHL:ssä Dallas Starsissa, Atlanta Thrashersissa, Calgary Flamesissa ja Buffalo Sabresissa. Muita joukkueita olivat IHL:ssä Michigan K-Wings ja Orlando Solar Bears sekä AHL:ssä Saint John Flames, jossa hän voitti Calder Cup -mestaruuden vuonna 2001. Oltuaan Flamesin kapteeni kaudella 2001–2002, Botterill siirtyi seuraavaksi kaudeksi Buffalo Sabresiin. 

Botterillin ura loppui yhtäkkiä, kun hän sai Rochester Americansin pelaajana aivotärähdyksen ottelussa Syracuse Crunchia vastaan 31. lokakuuta 2004. 49 sivussa ollun ottelun jälkeen Botterill ilmoitti lopettavansa pelaajauransa.

## Lähteet
Jim Rutherford

**James "Disco Killer" Rutherford** (s. 17. helmikuuta 1949) on kanadalainen entinen jääkiekkoilija. Hän toimi Pittsburgh Penguinsin toimitusjohtajana. Hänet nimettiin tehtävään kesäkuussa 2014. Tammikuussa 2021 Rutherford luopui Penguinsin toimitusjohtajan tehtävästä henkilökohtaisten syiden takia.  Aiemmin hän on ollut Carolina Hurricanesin toimitusjohtaja ja osaomistaja. Hän auttoi rakentamaan Stanley Cupin vuonna 2006 voittanutta joukkuetta.

Rutherford oli yksi edelläkävijöistä koristellun maskin käyttäjänä vuonna 1976. Aluksi hänen ystävänsä maalasi ilman hänen lupaansa punaiset siivet hänen maskiinsa. Koska hänellä ei ollut aikaa saada toista maskia ennen peliä, hän joutui käyttämään koristeltua maskia. Aiemmin koristeltua maskia oli käyttänyt Gary Simmons. Ensimmäinen koristellun maskin käyttäjä oli Gerry Cheevers.

## Lähteet
Sami (Tenavat)

**Sami** () on hahmo Charles M. Schulzin luomassa *[[Tenavat]]*-sarjakuvassa. Hän on sarjan ainoa tummaihoinen vakiohahmo.

Sami on koulussa samalla luokalla kuin Piparminttu-Pipsa ja Maisa ja kuuluu Piparminttu-Pipsan baseball-joukkueeseen. Sami on myös sarjan päähenkilön Jaska Jokusen ystävä. Samilla ja Jaska Jokusella on tapana kertoa toisilleen isoisiltään kuulemiaan tarinoita näiden nuoruuksista.

Sami esiintyi *Tenavissa* ensimmäisen kerran 31. heinäkuuta 1968. Tämä tapahtui hieman sen jälkeen, kun Harriet Glickman -niminen lukija oli käynyt kirjeenvaihtoa Schulzin kanssa ja pyytänyt tätä lisäämään sarjaan tummaihoisen hahmon integraation edistämiseksi. Samin ilmestyminen *Tenaviin* herätti huomiota ja tulkittiin kannanotoksi Yhdysvaltain rotukysymykseen. Sitä ennen valtavirtaa edustaneissa strippisarjakuvissa ei käytännössä ollut tummaihoisia hahmoja, jotka olisi kuvattu samassa asemassa valkoihoisten kanssa. Lisäksi Martin Luther Kingin salamurhasta oli tuolloin kulunut vain muutama kuukausi. Jotkin Etelävaltioissa ilmestyneet rotuerottelua kannattaneet lehdet eivät halunneet julkaista strippejä, joissa Sami nähtiin samassa koululuokassa valkoihoisten lasten kanssa. Schulz ei kertomansa mukaan edes vastannut tällaisiin valituksiin. Ensiesiintymisensä yhteydessä Sami mainitsi isänsä olevan Vietnamissa, mutta tähän ei viitattu myöhemmin.

Samin ensimmäinen animaatioesiintyminen oli vuonna 1972 elokuvassa *[[Ressu lähtee maailmalle]]*, jossa hänellä tosin ei ole yhtään repliikkejä.

Toisin kuin useimmilla muilla *Tenavien* hahmoilla, Samilla ei ole voimakkaasti erottuvia luonteenpiirteitä tai erikoisia taipumuksia, vaan hän lähinnä reagoi muiden hahmojen omituiseen käytökseen. Tämä johtui luultavasti Schulzin varovaisuudesta, sillä hän käsitti, että hahmon tulkittaisiin edustavan tummaihoisia ihmisiä yleisesti. Glickman oli Schulzille lähettämissään kirjeissä kuitenkin toivonut, että tummaihoiset hahmot esitettäisiin *Tenavissa* yhtä omalaatuisina kuin muutkin.

## Lähteet
Amber (laulaja)

**Amber Bondin** (s. 26. toukokuuta 1991) on maltalainen laulaja, joka edusti maataan vuoden 2015 euroviisuissa kappaleella "Warrior". Hän osallistui Maltan euroviisukarsintoihin joka vuosi vuosina 2011–2015 sekä toimi maan taustalaulajana kansainvälisessä kilpailussa vuonna 2012.

## Diskografia
*2011 - "Catch 22"
*2011 - "Touch Wood"
*2012 - "Answer With Your Eyes"
*2013 - "In Control"
*2014 - "Because I Have You"
*2014 - "Warrior"
Maccabi Tel Aviv (käsipallo)

**Maccabi Tyrec** on israelilainen käsipalloseura ja osa Maccabi Tel Avivin urheiluseuraa. Maccabi Tyrec pelaa Israelin korkeimmalla sarjatasolla Ligat HaAlissa. Maansa mestaruuden se on voittanut yhden kerran vuonna 2014 sekä Irsaelin cupin kolme kertaa vuosina 1963, 1964 ja 1965.

Kaudella 2013–2014 Maccabi pääsi ensimmäistä kertaa EHF Cupiin.

## Mestaruudet
* Israelin liiga 2014
* Israelin cup 1963, 1964, 1965
* Judges Association cup 2013
Parsons

**Parsons** voi viitata seuraaviin henkilöihin tai asioihin:

## Henkilöt

*Alan Parsons (s. 1948), brittiläinen muusikko, The Alan Parsons Project -yhtyeen jäsen
*Albert Parsons (1848–1887), yhdysvaltalainen toimittaja, työväenliikkeen aktiivi ja anarkisti
*Chandler Parsons (s. 1988), yhdysvaltalainen koripalloilija
*Estelle Parsons (s. 1927), yhdysvaltalainen näyttelijä 
*Gram Parsons (1946–1973), yhdysvaltalainen muusikko
*Jim Parsons (s. 1973), yhdysvaltalainen näyttelijä
*Johnnie Parsons (1918–1984), yhdysvaltalainen kilpa-autoilija
*Karyn Parsons (s. 1966), yhdysvaltalainen näyttelijä
*Lewis E. Parsons (1817–1895), yhdysvaltalainen poliitikko
*Louella Parsons (1881–1972), yhdysvaltalainen toimittaja ja käsikirjoittaja
*Lucy Parsons (1853–1942), yhdysvaltalainen ammattiyhdistysaktivisti, toimittaja ja anarkisti
*Micah Parsons (s. 1999), yhdysvaltalainen amerikkalaisen jalkapallon pelaaja
*Mosby Parsons (1822–1865), yhdysvaltalainen sotilas ja kenraali
*Nicholas Parsons (1923–2020), brittiläinen televisio- ja radiojuontaja ja näyttelijä
*Sarah Parsons (s. 1987), yhdysvaltalainen jääkiekkoilija
*Talcott Parsons (1902–1979), yhdysvaltalainen sosiologi
*Terence Edward Parsons eli Matt Monro (1930–1985), englantilainen viihdelaulaja
*William Sterling Parsons (1901–1953), yhdysvaltalainen vara-amiraali

### Kuvitteelliset

* Parsons, henkilöhahmo George Orwellin romaanissa *[[Vuonna 1984]]*

## Paikat

*Parsons, kaupunki Kansasissa Yhdysvalloissa
*Parsons, kaupunki Tennesseessä Yhdysvalloissa
*Parsons, kaupunki Länsi-Virginiassa Yhdysvalloissa

## Muut
* C. A. Parsons and Company, brittiläinen insinööritoimisto
* Parsons Marine Steam Turbine Company, brittiläinen teollisuusyritys
* Parsons Brinckerhoff, New Yorkissa sijaitseva insinööritoimisto
* Parsons Corporation, insinööritoimisto Centrevillessä Virginiassa
* Parsons School of Design, osa The New School -oppilaitosta New Yorkissa
Lambert

**Lambert**-nimisiä henkilöitä ovat:

## Sukunimenä

* Adam Lambert (s. 1982), yhdysvaltalainen laulaja, lauluntekijä ja näyttelijä
* Adam Lambert (s. 1997), australialainen lumilautailija
* Adeja Lambert (s. 1996), yhdysvaltalainen lentopalloilija
* Adelaide Lambert (1907–1996), yhdysvaltalainen uimari ja olympiavoittaja
* Albert Lambert (1875–1946), yhdysvaltalainen golfaaja
* Aurèle Labat de Lambert, *Aurele Sydney* (1876–1920), ranskalais-australialainen näyttelijä ja elokuvaohjaaja
* Aylmer Bourke Lambert (1761–1842), brittiläinen kasvitieteilijä
* Brad Lambert (s. 2003), suomalainen jääkiekkoilija
* Christopher Lambert (s. 1957), yhdysvaltalais-ranskalainen näyttelijä
* Constant Lambert (1905–1951), brittiläinen säveltäjä, kapellimestari ja kriitikko
* Denny Lambert (s. 1970), kanadalainen jääkiekkoilija
* Dorothea Lambert-Chambers (1878–1960), brittiläis-yhdysvaltalainen tennispelaaja
* Franz Lambert (s. 1948), saksalainen säveltäjä ja urkuri
* Helfrid Lambert (1869–1954), ruotsalainen näyttelijä, operettilaulaja ja säveltäjä
* Jacques Lambert (1891–1948), ranskalainen arkkitehti
* Jean Lambert (s. 1950), brittiläinen vihreä poliitikko ja europarlamentaarikko
* Jenni ”Jepa” Lambert (s. 1980), suomalainen laulaja
* Johann Heinrich Lambert (1728–1777), saksalainen matemaatikko, fyysikko, tähtitieteilijä ja filosofi
* Lane Lambert (s. 1964), kanadalainen jääkiekkoilija ja valmentaja
* Marcel Lambert (s. 1876), ranskalainen jalkapalloilija
* Marthe Djian, o.s. Lambert (s. 1936), ranskalainen pituushyppääjä ja viisiottelija
* Mieszko II Lambert (n. 990–1034), Puolan kuningas vuosina 1025–1031, herttua 1032–1034
* Miranda Lambert (s. 1983), yhdysvaltalainen country-laulaja ja lauluntekijä
* Paul Lambert (s. 1969), skotlantilainen jalkapalloilija ja valmentaja
* Rickie Lambert (s. 1982), englantilainen jalkapalloilija
* Ross Lambert (s. 1962), kanadalainen jääkiekkoilija
* Verity Lambert (1935–2007), brittiläinen televisiotuottaja.

## Etunimenä

* Lambert II (n. 880–898), Italian kuningas ja Pyhän saksalais-roomalaisen keisarikunnan keisari
* Lambert (1420–1494), Monacon ruhtinas 1458–1494
* Lambert Bainomugisha (s. 1961), ugandalainen katolinen piispa
* Lambert Grönroos (s. 1890), suomalainen punakaartin päällikkö
* Lambert van Haven (1630–1695), tanskalainen arkkitehti
* Lambert Valdemar Müller (1868–1934), suomalainen näytelmäkirjailija
* Lambert Pettersson (1864–1938), suomalainen arkkitehti
* Lambert Adolphe Jacques Quételet (1796–1874), belgialainen yleisnero.
Lintukalat

**Lintukalat** (*Gomphosus*) on huulikalojen suku. Niitä elää Indopasifisella merialueella ja Punaisessameressä. Ne uivat kuin lentäen liikuttamalla rintaeviään ylös alas. Lisäksi niillä on lintumaisen pitkä nokka, jonka avulla ne napsivat pieniä selkärangattomia ruoakseen.

## Lajit
Sukuun kuuluu kaksi lajia:

* Sinilintukala (*Gomphosus caeruleus*)
* Lintukala (*Gomphosus varius*)

## Lähteet
BAMO

**Narvik-luokka**  piti olla Ranskan laivaston yhdeksän miinantorjunta-aluksen muodostama alusluokka.

## Suunnittelu
Luokan suunnitteli DCN ja sen tarkoituksena oli perinteinen miinanraivaus syvässä vedessä eli tehtävä, jota aiemmin oli toteuttanut Yhdysvalloista hankitut Agile-luokan alukset. Katamaraanirunkoisten polymeerirakenteisten alusten runkoratkaisun perustana oli mekaanisten, magneettisten ja akustisten miinojen raivaamisen mahdollistavan kaluston (DCN AP4) edellyttämä kansitila. Perusteena oli lisäksi katamaraanirungon parempi merikelpoisuus ja liikkuvuus.

## Alukset
Luokan ensimmäinen alus *Narvik* sisällytettiin vuosien 1990-1993 suunnitelmiin, mutta loput alukset peruutettiin vuonna 1992 rahoitusvaikeuksien vuoksi.

Lisäksi kolmen vielä nimeämättömän aluksen tilaukset peruutettiin.

## Lähteet
*

### Viitteet
Asko Vilkuna

**Asko Kustaa Juhani Vilkuna** (17. marraskuuta 1929 Nivala – 13. joulukuuta 2014 Jyväskylä) oli suomalainen kansatieteilijä ja Jyväskylän yliopiston etnologian professori. Hänen väitöskirjansa vuodelta 1958 käsitteli suomalaisten käyttäytymistä pyhissä tilanteissa.

Vilkuna työskenteli Lundin yliopistossa suomen kielen lehtorina 1955–1964. Hän oli lähdössä perheineen Yhdysvaltoihin, mutta kun Jyväskylään perustettiin kansatieteen professuuri 1964, hän muutti Jyväskylään, jossa hän hoiti professuuria ensin vt:nä, kunnes hänet vuonna 1966 nimitettiin virkaan. Hän oli humanistisen tiedekunnan varadekaani ja sitten dekaani 1970–1977 ja jäi virasta eläkkeelle 1993. Hän oli myös korkeakouluneuvoston pitkäaikainen puheenjohtaja (1973–1983).

Vilkunan isä oli Kustaa Vilkuna. Hänen puolisonsa oli kansatieteilijä Irma Vilkuna (o.s. Palos). Heidän kaksi poikaansa Janne Vilkuna ja Kustaa H. J. Vilkuna ovat molemmat Jyväskylän yliopiston professoreita.

## Julkaisut
* 
* 
* 
* 
* 
* 
* 
* 

## Lähteet

## Aiheesta muualla
*
Kiilakirjoahven

**Kiilakirjoahven** (*Uaru amphiacanthoides*) on kirjoahventen heimoon kuuluva kalalaji. Se elää Etelä-Amerikan trooppisissa Amazonin ja Rio Negron joissa. Kotiseudullaan se on suosittu ruokakala, eikä sitä usein tuoda akvaariomarkkinoille. Kiilakirjoahven ruokkii poikasiaan erittämällä kyljistään proteiinipitoista limaa.

## Lähteet
Frederick Lindemann

**Frederick Alexander Lindemann** (5. huhtikuuta 1886 – 3. heinäkuuta 1957), vuodesta 1941 Cherwellin paroni, lordi Cherwell, viimeisenä elinvuotenaan Cherwellin ensimmäinen varakreivi, englantilainen fyysikko, oli Britannian hallituksen, ennen kaikkea Winston Churchillin vaikutusvaltainen tiedeneuvos 1940-luvun alusta 1950-luvun alkuun.

Toisen maailmansodan aikana hän ehdotti ja tuki Saksan kaupunkien työväen korttelien pommitusta. 

Joukko hänen tärkeitä erehdyksiään: Hän piti V-aseohjelmaa hämäyksenä, jolla vain yritettäisiin kääntää brittitiedustelun huomio pois muista aseista. Hän ei uskonut, että Saksalla voi olla hienostunutta tutkateknologiaa. Hän piti V1-ohjusta mahdottomuutena, sillä piti kyllin pienen ja samalla kyllin tehokkaan suihkuturbiinin valmistamista teknillisenä mahdottomuutena. Ennen sotaa, Churchillin kanssa yhdessä, hän kiisti tehokkaan uraanipommin mahdollisuuden.

Kiistelyllään professori Lindemann (vuoteen 1936 asti) jatkuvasti häiritsi ja esti Sir Henry Tizardin tutkatiimin arvokasta työtä.

G. P. Thomsonin mukaan: "Cherwellin vahvuus fyysikkona pohjautui kahteen asiaan: hänen kykyynsä pelkistää ongelma sen yksinkertaisimpaan muotoon ja hänen laajaan fysiikan osaamiseensa." 

## Lähteet
Riikinkukkohautoja

**Riikinkukkohautoja** (*Nimbochromis venustus*) on kirjoahvenlaji, joka elää Malawijärvessä Afrikassa. Se on täplikäs petokala ja kasvaa 20 senttimetrin mittaiseksi. Riikinkukkohautoja viihtyy järven hiekkaisessa pohjassa 10–15 metrin syvyydessä. Siellä se sukeltaa pehmeään pohjahiekkaan odottamaan saalistaan. Pienten kalojen parven tullessa kohdalle se ponkaisee esiin piilostaan nappaamalla saaliin suuhunsa. Aikuisen koiraan pää muuttuu kirkkaan siniseksi sen ollessa kutuvalmis.

## Lähteet
Rapa-Ripa

**Rapa-Ripa** () on hahmo Charles M. Schulzin luomassa *[[Tenavat]]*-sarjakuvassa. Hän on jatkuvasti likainen ja pölypilven ympäröimä poika, jonka lähes kaikki esiintymiset sarjassa liittyvät jollain tavalla hänen likaisuuteensa.

Rapa-Ripan varhaisimmissa esiintymisissä hänen likaisuutensa johtuu yksinkertaisesti sottaisista tavoista; hän ei pyri likaisuuteen mutta ei myöskään yritä pysyä puhtaana. Myöhemmin sarjassa annettiin kuitenkin ymmärtää, että hän vetää tuntemattomasta syystä magneetin tavoin likaa puoleensa, halusi tai ei, ja kykenee nostattamaan pölypilven jopa vesi- tai lumisateessa. Rapa-Ripa suhtautuu likaisuuteensa ylpeydellä ja sanoo joskus kantavansa yllään muinaisten aikojen tomua. Muutaman kerran hänet on nähty tilapäisesti puhdistautuneena, jolloin häntä on yleensä ollut vaikea tunnistaa.

Rapa-Ripa kuuluu Jaska Jokusen baseball-joukkueeseen. Hän pukeutuu aina haalareihin.

Rapa-Ripa nähtiin *Tenavissa* ensi kerran 13. heinäkuuta 1954. Hän esiintyi *Tenavien* historian aikana vain noin sadassa stripissä. Rapa-Ripa-stripit vähenivät 1960-luvun loppua kohti, ja hän oli lähes koko 1970-luvun ajan poissa sarjasta, mutta alkoi taas esiintyä säännöllisemmin 1980-luvulla. Schulz sanoi eräässä haastattelussa kyllästyneensä hahmoon, koska pelkästä likaisuudesta oli hankala keksiä enempää vitsejä, mutta hahmon suosion vuoksi lukijat toivoivat jatkuvasti Rapa-Ripan esiintyvän sarjassa. Hahmo nähtiin lähinnä yksittäisissä irtovitseissä.

Rapa-Ripan englanninkielinen nimi Pig-Pen on väännös sikolättiä tarkoittavasta sanasta *pigpen*. Ensiesiintymisensä yhteydessä hän mainitsee, että se on muiden hänestä käyttämä pilkkanimi eikä hän ilmeisesti itsekään tiedä oikeaa nimeään. Nimen kirjoitusasu vaihteli vuosien kuluessa: Schulzin tekstaamissa stripeissä nimi oli alkuun aina puolilainausmerkeissä, vuodesta 1958 alkaen tavallisissa lainausmerkeissä, vuodesta 1967 alkaen ilman lainausmerkkejä ja lisäksi vuodesta 1980 alkaen myös ilman väliviivaa muodossa *Pigpen*. Eräässä 1980-luvun lopun stripissä hän mainitsee isäänsä kutsuttavan nimellä ”Rapa-Ripa vanhempi”.

## Lähteet
People Like Us

**People Like Us** voi tarkoittaa seuraavia

* *[[Työn sorjat]]* (*People Like Us*), brittiläinen komediasarja 
* *[[People Like us (The Mamas & the Papasin albumi)|People Like Us]]*, The Mamas & the Papasin albumi
* *[[People Like Us (vuoden 2012 elokuva)|People Like Us]]*, yhdysvaltalainen elokuva vuodelta 2012
* People Like Us, singaporelainen järjestö
Vietnaminvihervarpunen

**Vietnaminvihervarpunen** (*Chloris monguilloti*) on peippojen heimoon kuuluva varpuslintu.

## Levinneisyys
Vietnaminvihervarpusta tavataan Vietnamin eteläosissa. Lajin on kuvattu olevan paikallisesti yleinen, ja se on luokiteltu elinvoimaiseksi.

## Elinympäristö
Vietnaminvihervarpunen elää avoimissa mäntymetsissä 1&nbsp;050–1&nbsp;900 metrin korkeudella merenpinnasta. Sitä on tavattu myös alempana 600 metrissä asti.

## Lähteet
Gurami

**Gurami** eli **jättiläisgurami** (*Osphronemus goramy*) on guramien heimoon kuuluva laji. Se elää Malesian, Indonesian ja Intian järvissä ja suoalueilla. Gurami voi selviytyä vähähappisessa vedessä labyrinttielimen ansiosta, jonka avulla se voi ottaa happea myös veden pinnalta. Nuorena guramin kuono on ylöspäin suuntautunut rihmakalojen tapaan. Aikuistuessa sen kuonon muoto muuttuu kääntyen alaspäin ja sille kasvaa kyhmy otsaan. Gurami kasvaa 50–70 senttimetrin mittaiseksi. Sitä käytetään kotiseudullaan ruokakalana.

## Lähteet
Kielo (Tenavat)

**Kielo** () on hahmo Charles M. Schulzin luomassa *[[Tenavat]]*-sarjakuvassa. Kielo oli varhainen hahmo, joka poistui myöhemmin sarjasta käytännössä kokonaan.

Kielo oli yksi *Tenavien* neljästä alkuperäisestä hahmosta, ja alkuvaiheessa sarjan ainoa tyttö. Hän esiintyi jo 2. lokakuuta 1950 julkaistussa ensimmäisessä stripissä. Kieloa ulkoisesti muistuttanut hahmo oli ollut jo sitä ennen Schulzin piirtämässä *[[Li’l Folks]]issa*. *Tenavien* alkuvaiheessa Kielo oli kuvattu energisenä ja voimakastahtoisena tyttönä, jolle pojat eivät juuri mahtaneet mitään, mutta Schulz siirsi myöhemmin nämä ominaisuudet Tellulle. Sen jälkeen Kielo esiintyi sarjassa Lipen ystävänä ja aisaparina, joka osallistui toisinaan myös Jaska Jokusen ahdisteluun. Yleensä Kielo vaikuttaa kuitenkin vähemmän pahantahtoiselta kuin Lippe ja Tellu. Kielo kuuluu Jaska Jokusen baseball-joukkueeseen.

Kielo pukeutuu aina ruudulliseen mekkoon ja pitää hiuksissaan ruudullista rusettia. *Tenavat*-animaatioissa Kielon mekko on oranssi ja hänen hiuksensa ovat ruskeat. Varhaisissa stripeissä Kielo ja Pave olivat selvästi vanhempia kuin Jaska Jokunen. Myöhemminkin Kielo, Lippe ja Pave olivat hivenen sarjan muita hahmoja pidempiä.

Schulz ei pyrkinyt sarjan ensimmäisten vuosien jälkeen kehittämään Kielon persoonallisuutta, joten tämä jäi pian melko värittömäksi ja persoonattomaksi sivuhahmoksi. Kielon esiintyminen *Tenavissa* harveni 1960-luvun aikana, ja 1970-luvulta alkaen hän esiintyi enää hyvin satunnaisesti, kadoten lähes kokonaan. Schulz käytti Kieloa muutaman kerran taustahahmona vielä 1990-luvullakin. Musikaalissa *[[You’re A Good Man, Charlie Brown]]* Kielo oli alun perin yksi kuudesta pääroolista, mutta musikaalin uudessa versiossa hänet korvattiin Sallilla.

Kielo sai nimensä Schulzin serkun Patty Swansonin mukaan. Myöhemmin Schulz kehitteli serkkunsa pohjalta pidemmälle viedyn hahmon, Piparminttu-Pipsan.

## Lähteet
Arguskala

**Arguskala** (*Scatophagus argus*) on arguskalojen heimoon kuuluva laji. Se on täplikäs parvikala eteläisessä Aasiassa. Arguskala elää mangrovesuistojen makeassa ja murtovedessä. Ne syövät kasveja ja detritusta, joka on kuolleiden kasvien hajotessa syntynyttä eloperäistä ainetta.

## Lähteet
Hongkongin mielenosoitukset 2014

**Hongkongin mielenosoitukset 2014** alkoivat syyskuussa 2014 kun laajempaa itsehallintoa ja kansalaisoikeuksia vaativat mielenosoittajat osoittivat tyytymättömyyttä päätökseen, ettei Hongkongin erityishallintoalueen johtajaa valita vapaissa vaaleissa. Mielenosoittajat ovat vaatineet, että Hongkongissa järjestetään vapaat vaalit vuonna 2017. Nykyisen järjestelmän mukaan ehdokkaiksi pääsevät kuitenkin vain ne ehdokkaat, jotka Kiinan keskushallinto hyväksyy.

## Lähteet

## Aiheesta muualla
Lippe (Tenavat)

**Lippe** () on hahmo Charles M. Schulzin luomassa *[[Tenavat]]*-sarjakuvassa. Lippe oli varhainen hahmo, joka poistui myöhemmin sarjasta käytännössä kokonaan.

Lippe esiintyi *Tenavissa* ensimmäisen kerran 7. helmikuuta 1951. Hän oli ensimmäinen uusi hahmo, jonka Schulz lisäsi sarjaan neljän alkuperäisen hahmon rinnalle. Lippe ja Kielo kuvataan yleensä parhaina ystävinä, ja he muodostavat toisinaan melko häijyn kaksikon. Lippe on yleensä kuvattu ylimielisenä ja koppavana. Hän piinaa usein Jaska Jokusta, joskin hieman eri tavalla kuin Tellu. Siinä missä Tellu turvautuu usein väkivaltaan tai oveluuteen, Lippe käyttää aseenaan pääasiassa avointa halveksuntaa. Jaska Jokunen toivoo usein Lipestä ystäväänsä, mutta Lippe torjuu hänet aina mahdollisimman tylysti. Lippe vaikuttaa nauttivan siitä, että jättää Jaska Jokusen kutsumatta juhliinsa ja että ei lähetä hänelle ystävänpäiväkorttia. Kaikista *Tenavien* hahmoista Lippe vaikuttaa myös inhoavan eniten Rapa-Ripan likaisuutta. Lipellä on tapana ylpeillä isänsä saavutuksilla lähes absurdilla tavalla.

Lipen koko nimi mainitaan vain yhdessä, 4. huhtikuuta 1953 julkaistussa stripissä, jossa se on *Violet Gray*. Sukunimen ainoa tarkoitus oli ilmeisesti palvella sanaleikkiä, joten suomennoksessa se on jätetty pois. 1950-luvun alkupuolen stripeissä Lipen hiustyyli vaihtelee palmikoiden ja poninhännän välillä. Myöhemmin hän pitää aina poninhäntää, joka tosin näyttää enemmän nutturalta. Lippe käyttää mekkoa, joka vanhoissa *Tenavat*-animaatioissa on aina vihreä. Lippe kuuluu Jaska Jokusen baseball-joukkueeseen.

1960-luvun aikana Lippe muuttui värittömämmäksi hahmoksi ja hänen esiintymisensä *Tenavissa* alkoi harveta. 1970-luvulta alkaen hän esiintyi enää hyvin satunnaisesti, mutta kuitenkin hieman useammin kuin Kielo. Lippe nähtiin toisinaan vielä sarjan loppuvuosinakin, mutta yleensä vain täytehahmona stripeissä, joihin tarvittiin paljon lapsia.

Charles M. Schulzin elämäkerran kirjoittaneen David Michaelisin mukaan Lipen luonne olisi ollut karikatyyri Schulzin työtoverista Judy Halversonista, jota Schulz tapaili 1940-luvun lopulla. Schulz nai myöhemmin Judyn pikkusiskon Joycen, joka taas oli Michaelisin mukaan Tellun esikuva.

## Lähteet
Pave (Tenavat)

**Pave** () on hahmo Charles M. Schulzin luomassa *[[Tenavat]]*-sarjakuvassa. Pave oli varhainen hahmo, joka poistui sarjasta lopulta kokonaan.

Pave oli yksi *Tenavien* neljästä alkuperäisestä hahmosta, ja hän esiintyi jo 2. lokakuuta 1950 julkaistussa ensimmäisessä stripissä. Siinä hän sanoo vihaavansa Jaska Jokusta, mutta myöhemmin heidät on kuvattu ystävinä. Pave oli sarjan alkuvaiheessa Jaska Jokusta vanhempi, ja myöhemminkin hivenen tätä pidempi. Pave kuuluu Jaska Jokusen baseball-joukkueeseen. Hänellä on lyhyt pystytukka.

Hahmona lähes persoonattoman Paven esiintymiset *Tenavissa* harvenivat sarjan alkuvuosien jälkeen, kunnes hän katosi kokonaan. Hänet nähtiin viimeisen kerran vuonna 1969, minkä lisäksi hänen nimensä mainitaan yhdessä vuonna 1977 julkaistussa stripissä. Pave nähdään myös sivuhahmona muutamissa *Tenavat*-animaatioissa.

Pave on saanut alkukielisen nimensä Schulzin lapsuudenystävän Sherman ”Shermy” Pleplerin mukaan.

## Lähteet
Mustanorsukala

**Mustanorsukala** (*Gnathonemus petersii*) on norsukalojen (Mormyridae) heimoon kuuluva kalalaji, jota voidaan pitää akvaariossa. 

Mustanorsukalan tunnistaa kärsämäisestä alaleuastaan. Se on luonteeltaan vilkas. Mustanorsukalalla on heikko näkö, ja se suunnistaakin sähköaistinsa avulla. Sitä ei ole toistaiseksi saatu lisääntymään akvaario-olosuhteissa, eikä eri sukupuolia ole helppo tunnistaa.  Mustanorsukalat pystyvät tuottamaan sähköimpulsseja, joiden avulla ne luotaavat pimeässä esteitä.

Saksassa niitä käytetään joskus veden laadun valvontaan, sillä veden laadun huonontuessa ne tuottavat enemmän sähkösykäyksiä ja niiden käyttäytyminen muuttuu.

Mustanorsukalaa tavataan Afrikassa Kongojoen altaalla.

## Lähteet
Trimetyylifosfiitti

**Trimetyylifosfiitti** (C3H9O3P) on fosfiittiestereihin kuuluva orgaaninen yhdiste. Yhdistettä voidaan käyttää orgaanisissa synteeseissä ja palonestoaineena.

## Ominaisuudet
Huoneenlämpötilassa trimetyylifosfiitti on väritöntä ja hajultaan pistävää nestettä. Se ei liukene veteen, mutta hydrolysoituu veden vaikutuksesta metanoliksi ja dimetyylivetyfosfiitiksi. Trimetyylifosfiitti liukenee orgaanisiin liuottimiin kuten etanoliin, dietyylieetteriin ja bentseeniin. Yhdiste muodostaa komplekseja siirtymämetallien kanssa.

## Valmistus ja käyttö
Trimetyylifosfiittia valmistetaan fosforitrikloridista ja metanolista ammoniakin tai trietyyliamiinin läsnä ollessa.
:

Trimetyylifosfiittia käytetään orgaanisissa synteeseissä valmistettaessa esimerkiksi lääkkeitä ja hyönteismyrkkyjä. Se toimii useiden funktionaalisten ryhmien pelkistimenä ja sitä käytetään myös rikinpoistoreagenssina orgaanisista yhdisteistä. Trimetyylifosfiittia käytetään myös polymeerien palonestoaineena.

## Lähteet
Mason McDonald

**Mason McDonald** (s. 23. huhtikuuta 1996 Halifax, Nova Scotia, Kanada) on kanadalainen jääkiekkomaalivahti. Hän ECHL-liigan Tulsa Oilersissa.

## Pelaajaura
McDonald oli ensimmäinen tilaisuudessa varattu maalivahti tultuaan valituksi 34. pelaajana . Hänet varasi Calgary Flames.

Aiemmin McDonald varattiin QMJHL:ään 20. pelaajana vuonna 2012.

### Maajoukkueura
McDonald edusti Kanadaa nuorten jääkiekon MM-kilpailussa vuonna 2016. Hän pelasi kaksi ensimmäistä ottelua.

## Tilastot

### Maajoukkuetilastot

## Lähteet
*
*
Thatcher Demko

**Thatcher Douglas Demko** (s. 8. joulukuuta 1995) on yhdysvaltalainen jääkiekkomaalivahti, joka pelaa Vancouver Canucksissa. Hän on toisen kierroksen varaus .

Demko ennustettiin varattavaksi ensimmäisenä pohjoisamerikkalaisena maalivahtina vuoden 2014 varaustilaisuudessa. Hän oli harjoitellut USA Hockey National Team Development Programin kanssa kaudella 2012–2013 ja oli Yhdysvaltain joukkueen mukana voittamassa hopeaa World U-17 Hockey Challengessa vuonna 2012 sekä alle 18-vuotiaiden maailmanmestaruuskilpailuissa 2013. Hän oli Yhdysvaltain joukkueessa myös vuoden 2014 nuorten maailmanmestaruuskilpailuissa Jon Gilliesin varamaalivahtina, muttei pelannut minuuttiakaan turnauksen aikana. Maaliskuussa 2021 Demko teki viisivuotisen jatkosopimuksen Canucksin kanssa. Heinäkuussa 2025 Demko solmi Canucksin kanssa kolmivuotisen ja yhteensä 25,5 miljoonan dollarin arvoisen jatkosopimuksen.

## Lähteet
Kutri

**Kutri** () on hahmo Charles M. Schulzin luomassa *[[Tenavat]]*-sarjakuvassa. Hän oli mukana sarjassa lähinnä 1960-luvun aikana, mutta poistui myöhemmin.

Kutri on hieman turhamaisena kuvattu tyttö. Hän mainitsee lähes jokaisessa yhteydessä luonnonkiharat hiuksensa, joista hän on hyvin ylpeä. Kutri arvostelee usein Ressua laiskuudesta, koska hänen mielestään beaglen tulisi ajaa jäniksiä. Kutri kuuluu Jaska Jokusen baseball-joukkueeseen, jossa hän pelaa takakentällä lähellä Tellun pelipaikkaa ja on suunnilleen yhtä huono pelaaja kuin Tellu, ellei huonompi. Muutamassa stripissä Kutri on Tellun tavoin rakastunut Amadeukseen ja yrittää ottaa Tellun paikan Amadeuksen pianon ääressä, mutta Amadeus ei välitä hänestä yhtään sen enempää kuin Tellustakaan. Kutri käyttää mekkoa, joka *Tenavat*-animaatioissa on väriltään violetti.

Kutri esiintyi *Tenavissa* ensimmäisen kerran 6. maaliskuuta 1961. Vuonna 1961 hänellä oli myös lyhyen aikaa Misse (*Faron*) -niminen kissa. Se oli ainoa *Tenavissa* varsinaisesti nähty kissa. Schulz piti Misseä epäonnistuneena ideana, koska kissan läsnäolo sarjassa rajoitti Ressun kehittämistä perinteisestä koirahahmosta ihmismäiseen suuntaan, ja Schulz hankkiutuikin hahmosta pian eroon. Kutri itse poistui *Tenavista* 1970-luvun puoliväliin mennessä, joskin hän vilahti sen jälkeen vielä parissa yksittäisessä stripissä. *Tenavat*-animaatioiden musiikin säveltänyt Vince Guaraldi sävelsi Kutrille oman tunnuskappaleen ”Frieda ... with the Naturally Curly Hair”.

Kutrin suoraksi esikuvaksi on mainittu Frieda Rich (1921–1994), joka oli Schulzin työtoveri Art Instruction -piirustuskoulussa. Schulzin elämäkerran kirjoittanut David Michaelis on arvellut, että lyhytkasvuinen Rich olisi innoittanut Schulzia laajemminkin *Tenavien* lapsihahmojen ulkonäön suunnittelussa. Missen alkuperäinen nimi Faron on lainattu kantrilaulaja Faron Youngilta.

## Lähteet
Kirkkosaari (Pielavesi)

**Kirkkosaari** on saari Pielaveden kunnan Pielavedessä. Se on pitäjän vanha keskuspaikka, joka alkuaan oli nimeltään Lammassalo.

Kirkkosaaresta on siltayhteys pohjoisen Tenhusaaren kautta mantereelle. Saaren eteläosasta erottuu Kirkkoniemi, jossa sijaitsee 144 metriä korkea mäki Kirkkovuori. Saaresta on tieyhteys edelleen itään Pangansalon saarelle.

## Kirkkosaaren kirkko
Vuonna 1683 pielaveteläiset saivat Viipurin piispa Petrus Bångilta luvan kappelikirkon rakentamiseen. Kirkon paikaksi valittiin nykyinen Kirkkosaari, koska se sijaitsi hyvien vesiyhteyksien päässä. Kirkko valmistui viimeistään vuonna 1691. Tähän kirkkoon liittyy sanonta "ahtaat paikat kuin Pielaveden kirkossa". Nykyisin vanhalla kirkkomaalla on tapuli ja 1860-luvun nälkävuosina menehtyneiden muistomerkki. Pohjalaistyylisen solakka kolmikerroksinen renessanssitapuli on rakennettu vuonna 1748 Anders Brofallin johdolla.

Saaressa ehti olla kolme kirkkoa kunnes 1850-luvulla kirkon paikaksi vaihdettiin nykyinen Pielaveden kirkonkylän Hiekkaniemi.. 

## Lähteet
Juan Carlos Varela

**Juan Carlos Varela Rodríguez** (s. 12. joulukuuta 1963) on panamalainen poliitikko, joka toimi maansa presidenttinä vuodesta 2014 viisi vuotta vuoteen 2019. Ennen valintaansa hän toimi varapresidenttinä, mutta otti etäisyyttä edeltäjäänsä Ricardo Martinelliin.

Varela tulee rikkaasta rommintuottajasuvusta ja on koulutukseltaan insinööri. Hän oli konservatiivisen Partido Panameñista -puolueen presidenttiehdokas jo 2009, mutta lupasi tukensa Martinellille jos pääsisi tämän varapresidentiksi. Martinelli nimitti hänet myös ulkoministeriksi, mutta erotti tästä toimesta kun Varela kieltäytyi tukemasta lakimuutosta, jonka mukaan presidentti saisi pyrkiä jatkokausille.

Juan Carlos Varelan seuraajaksi Panaman uudeksi presidentiksi valittiin toukokuun 2019 presidentinvaaleissa PRD:n ehdokas keskusta-vasemmistolainen  Laurentino Cortizo.

## Lähteet

## Aiheesta muualla
Freestylehiihdon maailmanmestaruuskilpailut 1997

**[[Freestylehiihdon maailmanmestaruuskilpailut]]** järjestettiin vuonna 1997 kuudennen kerran. Kilpailut käytiin Japanin Naganossa 6.–9. helmikuuta. Kilpailulajeina olivat kumparelasku, hypyt, baletti ja vain miehillä yhdistetty.

## Mitalistit
### Miehet

### Naiset

## Mitalitaulukko

## Lähteet
*FIS:n tietokanta
HMS Wexham

**HMS Wexham** (viirinumero M2738) oli Britannian kuninkaallisen laivaston Ham-luokan miinanraivaaja, joka nimettiin Buckinghamshiressä sijaitsevan Wexhamin mukaan. Alus kuului toiseen hankintaerään, ja oli etriä leveämpi ja sen syväys oli hieman suurempi kuin ensimmäisen erän aluksilla.

## Valmistus

Alus tilattiin 1950-luvun alussa Jason Taylorilta Shorehamista. Se laskettiin vesille 3. huhtikuuta 1954 ja otettiin palvelukseen 11. tammikuuta 1955.

## Palvelus
Alus myytiin 1955 osana MDAP-projektia Ranskalle, joka liitti sen laivastoonsa nimellä *Armoise* ja runkonumerolla M772. Vuonna 1974 alus luokiteltiin apualukseksi, jolloin sen runkonumeroksi vaihdettiin A741. Se oli emäaluksena Laboratoire de Brusc'ssa. Alus romutettiin 1990 Toulonissa.

## Lähteet
*
*

### Viitteet

## Aiheesta muualla
*netmarine.net
Tuulikki Salminen

**Anni Tuulikki Salminen** (15. marraskuuta 1923 Lahti – 17. lokakuuta 2001) oli suomalainen lastenkirjailija.

Salminen kävi keskikoulun ja kasvattajaopiston 1948. Hän oli sosiaalikasvattajana Kotkan lastenkodissa 1948–1949, lastentarhanopettajana ja sosiaalityöntekijänä Mikkelissä 1952–1955, ja johtajana kehitysvammaisten päivähuoltolassa Toimelassa Kotkassa 1955–1983. Nuoren Voiman Liitossa Salminen oli sihteerinä 1958.

Salmisen vanhemmat olivat liikkeenharjoittaja Edvard Arvid Suomi ja Emilja (o.s. Teerinen). Salmisen puoliso oli Veikko Antero Salminen (1922–1984) vuodesta 1948.

## Teoksia
* *Taikavirsut* : satuja ; kuv. Hugo Trentzsch. Karisto 1953

## Lähteet
Dampierin satama

**Dampierin satama** (, LOCODE: AU  DAM) on Australian länsiosat kattavan Länsi-Australian osavaltion luoteisosissa sijaitseva suursatama. Rahtimäärältään se kuuluu maailman 30 suurimman sataman joukkoon. Kaudella 2013-2014 sataman 177,5 milj. tonnin  kokonaisrahtimäärästä yli 99 prosenttia oli vientiä. Tärkeimmät vientituotteet olivat rautamalmi (83&nbsp;% viennistä) ja nesteytetty maakaasu (LNG, 11&nbsp;%).

## Rahtiliikenne
Dampier on Australian suurimpia irtolastin vientisatamia. Amerikan satamajärjestö (AAPA) luokitteli Dampierin vuonna 2012 maailman 18. suurimmaksi rahtisatamaksi; tästä luokittelusta puuttui kuitenkin useita Kiinan suursatamia. Kaudella 2013–2014 Dampierin sataman kautta kulki 6&nbsp;027 kauppalaivaa, jotka kuljettivat yhteensä 177,5 miljoonaa tonnia rahtia. Tästä 176,7 miljoonaa tonnia oli vientiä ja 0,8 miljoonaa tonnia tuontia. Viennistä 82,7 prosenttia oli rautamalmia, jota tuodaan junilla läheisiltä kaivoksilta satamaan ja kuljetetaan edelleen irtolastialuksilla esimerkiksi Kiinan satamiin. Viennin tonnimäärästä nesteytettyä maakaasua (LNG) oli 11,4&nbsp;% ja suolaa 2&nbsp;%. Tuonnin suurimman tuoteryhmän muodostivat polttoaineet (bensiini ja diesel, 73,4&nbsp;%).

Dampierin satamaan kuuluu useita eri satama-alueita. Esimerkiksi rautamalmi, suola, LNG ja polttonesteet kuljetetaan kukin eri satama-alueilta.

## Merkittäviä lähisatamia

Lähistön merkittäviä, myös Australian luoteisrannikolta suuria määriä osin samojen kaivosalueiden rautamalmia Kiinaan laivaavia satamia ovat noin 200 kilometriä Port Hedlandin itäpuolella sijaitseva Port Hedlandin satama (Australian suurin satama) ja 50 kilometriä Dampierin itäpuolella toimiva Cape Lambert. Yhdessä nämä kolme satamaa vastaavat merkittävästä osasta, joidenkin lähteiden mukaan jopa puolesta maailman rautamalmin kaupan kuljetuksista.

## Lähteet

## Aiheesta muualla

*Port of Dampier (satamassa olevat alukset AIS-tietojen mukaan)  (marinetraffic.com)
*Pilbara Ports Authority   (dpa.wa.gov.au)
*Karratha and Dampier  (australiasnorthwest.com)
Freestylehiihdon maailmanmestaruuskilpailut 1995

**[[Freestylehiihdon maailmanmestaruuskilpailut]]** järjestettiin vuonna 1995 viidennen kerran. Kilpailut käytiin Ranskan La Clusaz’ssa 14.–19. helmikuuta. Kilpailulajeina olivat kumparelasku, hypyt, baletti ja yhdistetty.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Epoletti

**Epoletti** ( < *épaule,* olkapää) on upseerin juhlapuvun koristeellinen olkain eli olkapäälle kiinnitetty kangaslaatta tai punoslaatta. Se oli alkuaan olkasuojus, mutta siitä kehittyi ripsuin koristeltu laatta, josta aiemmin ilmeni upseerin sotilasarvo. Epoletti koostuu tavallisesti pyöreästä tai puolipyöreästä metallilaatasta, josta riippuu metallilankaisia korupunoksia, ja kaulaa kohti suuntautuvasta kapeasta metalliliuskasta. Suomessa epoletteja käytettiin aiemmin meriupseerien juhlapuvussa ja paraatipuvussa, mutta ne jäivät pois käytöstä toisen maailmansodan aikana.

Epoletiksi on nimitetty myös sotilaspuvun suoraa kangasolkainta.

## Lähteet
Allianssi (Ruotsi)

**Allianssi** (, aiemmin *Allians för Sverige*) oli Ruotsin porvarillisten puolueiden muodostama kansallisen tason liittouma. Allianssia nimitetään Suomessa usein Ruotsin porvarilliseksi tai oikeistolaiseksi blokiksi. Liittouma perustettiin vuonna 2004, ja sen muodostavat Maltillinen kokoomus, Kristillisdemokraatit, Keskustapuolue ja Kansanpuolue liberaalit. Sen vastavoimana oli punavihreä blokki.

Allianssi voitti liittoumana Ruotsin valtiopäivävaalit vuosina 2006 ja 2010 ja muodosti näin ollen maan hallituksen vuosina 2006–2014. Vuoden 2014 vaaleissa oikeistoblokki jäi vaalitappion jälkeen oppositioon ja hallituksen muodostivat sosiaalidemokraatit ja vihreät.

Maltillisen kokoomuksen puolueenjohtaja Ulf Kristersson ja Kristillisdemokraatien puolueenjohtaja Ebba Busch-Thor ilmoittivat 11. tammikuuta 2019 Allianssin lopettaneen toimintansa valtiollisella tasolla.

## Lähteet

## Aiheesta muualla

* Alliansen
Cameron Gaunce

**Cameron Gaunce** (s. 19. maaliskuuta 1990) on kanadalainen jääkiekkoilija, joka pelaa Itävallan monikansallisessa ICE Hockey Leaguen unkarilaisjoukkue Fehérvár AV19:ssa. Hän on Colorado Avalanchen toisen kierroksen varaus . Gaunce on pelannut urallaan pääasiassa AHL-sarjassa Avalanchen, Dallas Starsin ja Florida Panthersin farmiseuroissa. Keväällä 2014 hän oli voittamassa Texas Starsissa AHL:n mestaruutta.

## Ura
Gaunce kasvoi Markhamissa, Ontariossa, jossa pelasi OMHA-joukkue Markham Waxersissa yhdessä Steven Stamkosin, Michael Del Zotton ja Cody Hodgsonin kanssa ennen kuin tuli varatuksi 50. pelaajana Colorado Avalancheen . Gaunce pelasi OHL-joukkue Mississauga St. Michael's Majorsissa kolmen kauden ajan ja teki 11. toukokuuta 2009 kolmivuotisen tulokassopimuksen Coloradon kanssa. Hän osallistui Coloradon harjoitusleirille ennen kuin palasi kaudeksi 2009–2010 viimeiseksi vuodekseen Mississaugaan.

Ensimmäisellä ammattilaiskaudellaan 2010–2011 Gaunce pelasi Coloradon farmijoukkue Lake Erie Monstersissa. Pelattuaan 54 ottelua Lake Eriessä, hänet kutsuttiin 12. helmikuuta 2011 Coloradoon tekemään NHL-debyyttiään 5–3 -tappiossa Nashville Predatorsille. Hän onnistui maalinteossa kolmannessa ottelussaan ohittaessaan Pittsburgh Penguinsin Marc-Andre Fleuryn 3–2-tappioon päättyneessä ottelussa.

Kausi 2012–2013 alkoi Gauncen osalta Lake Eriessä, josta hänet tulokassopimuksensa viimeisenä vuotena kaupattiin Dallas Starsiin vastineeksi Tomas Vincourista. Hänet nostettiin ylös Dallasin kokoonpanoon 17. joulukuuta 2013. Gaunce pelasi kauden lopun kuitenkin Texas Starsissa ja oli voittamassa joukkueelle AHL:n mestaruutta, Calder Cupia.

Gaunce ei onnistunut saamaan paikkaa Dallasin kokoonpanossa syyskuun 2014 harjoitusleirillä ja hänet tiputettiin farmijoukkue Texas Starsiin. Hän pelasi kauden loppuun Texasissa ja teki 14 pistettä 73 ottelussa. Gaunce siirtyi kauden jälkeen Florida Panthersiin, jonka kanssa teki vuoden sopimuksen. Gaunce edusti koko kauden Panthersin farmijoukkuetta Portland Piratesissa, jossa hän teki 75 ottelussa AHL-uransa ennätyspisteet, 2+35. Panthersista Gaunce siirtyi vuoden sopimuksella Pittsburgh Penguinsiin.

## Yksityiselämä
Gauncen nuorempi veli Brendan pelaa keskushyökkääjänä NHL-joukkue Vancouver Canucksin organisaatiossa. Canucks oli varannut hänet 26. pelaajana .

## Tilastot

## Saavutukset
* Calder Cup -mestaruus 2014.

## Lähteet
* 
* 
* 

### Viitteet
Freestylehiihdon maailmanmestaruuskilpailut 1993

**[[Freestylehiihdon maailmanmestaruuskilpailut]] 1993** järjestettiin Itävallan Altenmarkt im Pongaussa 11.–14. maaliskuuta. Kilpailulajeina olivat kumparelasku, hypyt, baletti ja yhdistetty. Kilpailut olivat järjestyksessään neljännet MM-kilpailut.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Galärvarvet

**Galärvarvet** () on alue eteläisellä Djurgårdenilla Tukholmassa. Vuoteen 1969 asti Galärvarvet oli osa Tukholman Sotasatamaa. Galärvarvet oli alun perin, 1720-luvulta alkaen, Ruotsin saaristolaivaston kaleerien säilytysalue.
Tornion satama

**Tornion satama** (, , LOCODE: FI ROY) on Tornion kaupungin eteläosissa, Röyttän saarella sijaitseva satama. Se tunnetaan myös nimellä **Röyttän satama**. Sataman suurimpia käyttäjiä ovat läheiset Outokumpu Oyj:n Tornion tehtaat. Satamaan johtaa 9,0 metrin syväväylä. Väylä on tarkoitettu enintään 165 metrin pituisille aluksille.

Tornion sataman siirtämisestä Röyttän saarelle päätettiin kaupungin vuoden 1762 palon jälkeen. Röyttän satama valmistui vuonna 1766. Myöhemmin 1800-luvun loppupuoliskolta lähtien sataman tärkeimpiä vientituotteita oli sahattu puutavara, jota sataman kautta toimitti maailmalle ennen kaikkea vuonna 1862 perustettu Röyttän saha. Sahan toiminta vilkaistui 1950-luvulla jolloin omistajaksi tuli pietarsaarelainen Oy Nars Ab ja vuodesta 1960 Rauma-Repola Oyj. Sahan toiminta päättyi vuonna 1986. 

Satama-alueen lähistöllä Röyttässä sijaitsee Rajakiiri Oy:n kahdeksan maatuulivoimalan tuulipuisto, ja läheiselle merialueelle on suunniteltu suurempaa merituulipuistoa.

Vuonna 2017 Röyttän satama-alueelle valmistui LNG-terminaali, josta kaasua teollisuudelle, kaivoksille, merenkulkuun ja raskaaseen liikenteeseen Pohjois-Suomessa, -Ruotsissa ja -Norjassa.

## Rahtimäärä
Tornion Röyttän sataman kautta kulki vuonna 2013 yhteensä 2,5 miljoonaa tonnia tavaraliikennettä. Tämä oli suurin rahtimäärä kymmeneen vuoteen. Satamassa vieraili tuolloin yhteensä 452 ulkomaanliikenteen alusta. Ulkomaanrahdista tuontia oli 1,434 ja vientiä 1,057 miljoonaa tonnia. Tuonnin suurimmat tavararyhmät olivat malmit ja rikasteet (0,735&nbsp;milj.&nbsp;t), raakamineraalit ja sementti (0,277&nbsp;milj.&nbsp;t), kivihiili ja koksi (0,217&nbsp;milj.&nbsp;t) sekä metallit ja metallituotteet (0,128&nbsp;milj.&nbsp;t). Viennin suurimmat tavararyhmät olivat metallit ja metallituotteet (0,935&nbsp;milj.&nbsp;t) sekä malmit ja rikasteet (0,116&nbsp;milj.&nbsp;t).

**Tornion sataman vuosittainen rahtimäärä:**

## Lähteet

## Aiheesta muualla
*Tornion Röyttän satamajärjestys  (tornio.fi)
Karjatila High Chaparral

**Karjatila High Chaparral** on villiin länteen sijoittuva TV-sarja, jonka pääosissa ovat Leif Erickson ja Cameron Mitchell. Sarjaa tehtiin NBC:lle neljä tuotantokautta vuosina 1967–1971, yhteensä 98 jaksoa. Sarjan tuottajana toimi David Dortort, joka oli aiemmin tuottanut mm. huippusuositun Bonanza-sarjan. Karjatila High Chaparrallin tunnusmusiikin on säveltänyt David Rose, joka vastasi myös Bonanza-sarjan musiikista.

Sarjan keskushahmo on ”Big John” Cannon (Leif Erickson), The High Chaparral -nimisen karjatilan hoitaja Arizonassa 1870-luvulla. Muita päähenkilöitä ovat Big Johnin veli Buck (Cameron Mitchell) ja poika Blue Boy (Mark Slade). Perheen äiti Annalee (Joan Caulfield) saa surmansa intiaanin nuolesta jo ensimmäisessä jaksossa, minkä jälkeen John Cannon vie vihille naapuritilan omistajan Don Sebastián Montoyan (Frank Silvera) tyttären Victorian (Linda Cristal). Victorian myötä High Chaparralin tilalle tulee asumaan myös tämän veli Manolito (Henry Darrow).

*Karjatila High Chaparral* oli 1960- ja 1970-lukujen vaihteessa yksi katsotuimmista televisio-ohjelmista Suomessa. Esimerkiksi 17. huhtikuuta 1970 lähetetty jakso sai 1,47 miljoonaa katsojaa ja saavutti näin 39 prosenttia Suomen yli 12-vuotiaasta väestöstä.

Chaparral on kreosoottipensaan kansanomainen nimitys.

## Näyttelijät

## Katso myös
*High Chaparral, villin lännen teemapuisto Ruotsissa

## Lähteet
Freestylehiihdon maailmanmestaruuskilpailut 2015

**[[Freestylehiihdon maailmanmestaruuskilpailut]]** järjestettiin vuonna 2015 15. kerran. Kilpailut käytiin Itävallan Kreischbergissä 14.–25. tammikuuta. Kilpailulajeina olivat kumparelasku, parikumparelasku, hypyt, half-pipe, slopestyle ja skicross.

Tämä oli ensimmäinen kerta, kun lumilautailun ja freestylehiihdon MM-kilpailut käytiin yhtä aikaa samassa paikassa.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta 

### Viitteet

## Aiheesta muualla
*Viralliset kisasivut
Scania Citywide

**Scania Citywide** on ruotsalaisen kuorma- ja linja-autovalmistaja Scanian valmistama kaupunkilinja-automalli. Mallia on valmistettu vuodesta 2011 lähtien Scanian Słupskin tehtaalla Puolassa korvaten aikaisemmat mallit Scania OmniLinen, Scania OmniLinkin (Citywide LE) ja OmniCityn (Citywide LF).

**Citywide LE** *(low entry)* on matalalattiainen etuovelta keskisillalle, jonka jälkeen on yksi porras. Takapenkille on noustettava vielä yksi porras. Malli perustuu Scanian K-sarjan alustoille. **Citywide LF** *(low floor)* on täysin matalalattiainen, jota on saatavina 2- ja 3-akselisen lisäksi myös nivelversiona. Alustana on Scanian N-sarja.

**Scania Citywide LE Suburban** on SOE Busprodutionin valmistama linja-automali. Citywide LE Suburban tuli OmniExpress 320LE mallin tilalle vuonna 2018. Suomessa ensimmäisen ison (51 auton) tilauksen teki Koiviston auto-Konserni, jo heti uuden mallin tultua markkinoille. Myöhemmin myös Pirkanmaan Tilausliikenne, Nobina Finland, Oubus, Savonlinja, Revon Turistiliikenne ja Mennään Bussilla Oy hankkivat myös näitä autoja.

## Tekniset tiedot

**Pituus:** 10,9-18,1 m
**Leveys:** 2,55 m
**Korkeus:** 3,3-3,4 m
**Moottori**: 
250/280/320/360&nbsp;hv Euro 6 (diesel)
280&nbsp;hv Euro 6 (biodiesel)
280&nbsp;hv Euro 6 (bioetanoli)
280/340&nbsp;hv Euro 6 (maa-/biokaasu)

## Tilaukset
### Suomessa

## Lähteet

## Aiheesta muualla
Suolahden Wanha Asema

**Suolahden Wanha Asema** on rautatiehistoriallinen, aktiivikäytöstä vuonna 1951 pois jäänyt Suolahden asema-alue Äänekosken Suolahden keskustaajamassa. Asema yhdisti vuosina 1898–1951 leveäraiteisen rautatien Jyväskylään, kapearaiteisen Äänekosken–Suolahden rautatien ja Keiteleen sisävesisataman. Asemarakennus valmistui vuonna 1898, ja sen suunnitteli muiden rataosan asemien tapaan arkkitehti Bruno Granholm. Rakennusta laajennettiin vuonna 1904. Wanhaan Asemaan kuuluvat myös veturitalli, rautatieläisten asuinalue ja satama. Se kuuluu historiallisten asema-alueiden suojelusopimukseen.

Alueella toimii rautatiehistoriaa ylläpitävä Keitele-museo, jolla on käytössään esimerkiksi ajokuntoisia Tk3-vetureita ja Dm7-dieselmoottorivaunuja. 

## Katso myös
*Suolahden rautatieasema, uusi asema

## Lähteet

## Aiheesta muualla
*
*Timo Kantonen: Suolahden vanha asema ja keiteleen teollisuusperinne, Suolahti.fi 1997 (Internet Archive)